Horsensegnens Flora. 



(Pteridophyta og Phanerogamæ). 



Af 



K. Wiinstedt. 



Indledning. 



Da jeg er født i Horsens og allerede som Dreng havde stor 

 Interesse for Planter, — hvilket formodentlig er en Arv efter min 

 Fader, der var en habil Florist — begyndte jeg tidligt at samle 

 og at presse de fundne Sjældenheder paa samme Maade, som jeg 

 havde set Disciplene gøre det paa min Faders Apothek. Senere, 

 da jeg blev studerende Farmaceut paa samme Apothek, samlede 

 jeg det for Medhjælpereksamenen foreskrevne Herbarium for- 

 trinsvis fra Horsens nærmeste Omegn og fik derved er ret godt 

 Kendskab til Egnens Flora og Lyst til at bevare dette Kendskab 

 gennem Dagbogsoptegnelser. Livet satte mig imidlertid andre 

 Opgaver end Farmacien, men Interessen for Planterne forstær- 

 kedes dog Aar for Aar, og da jeg som Regel opholdt mig om Som- 

 meren hos mine Forældre i Horsens, begyndte jeg saa smaat at 

 samle Materiale til en Lokalflora fra Horsensegnen, idet jeg valgte 

 mit Undersøgelsesdistrikt inden for en omtrentlig Cirkel, der 

 havde Byen som Centrum og en Radius paa to Mil. I 1904 kom 

 imidlertid den topografisk-botaniske Undersøgelse af Danmark 

 i Gang, og jeg følte mig da selvskreven som Undersøger og udvi- 

 dede straks mine gamle Distriktsgrænser til de af Undersøgelsen 

 fastsatte for Distrikt 24, og denne Udvidelse var i mange Retninger 

 ganske betydelig. Mod Syd dannedes Grænsen nu af Vejle Fjords 

 Nordbred i hele sin Udstrækning, og mod Vest fulgtes fra Vejle 

 By Grejsaaen hele Dalen igennem og senere Gudenaaen helt op til 

 Mos Sø. Nordgrænsen tog et lille Stykke af Mossøens østligste 

 Bred med, fulgte dens Tilløb fra Skanderborg Sø, tog hele Syd- 

 bredden af denne Sø med og fortsatte i en stik mod Øst løbende 

 Linie til Kysing Nor ved Kattegattet. Østgrænsen var Katte- 



